Les Escoles Infantils Municipals inicien la campanya de matrícula (MATRÍCULA OBERTA FINS AL 15 DE MAIG)
2025-07-24

La matriculació a les Escoles Infantils Municipals (EMI) de Burjassot ja està preparada. La Regidoria d’Educació de l’Ajuntament de Burjassot, que dirigeix Manuela Carrero, juntament amb el departament d’Educació iniciarà la campanya de matrícula de Llumenetes I i Llumenetes II, per al curs 2025/2026 amb les jornades de portes obertes que se celebraran els dies 10 i 11 d’abril.

L’objectiu d’estes jornades és donar l’oportunitat a les famílies de conéixer les dos instal·lacions municipals: el dijous 10 d’abril, tindrà lloc la jornada en Llumenetes I, situada en la Plaça 9 d’Octubre i, un dia més tard, el divendres 11 d’abril, serà en Llumenetes II, c/ Isabel La Catòlica, 42. En els dos casos, l’horari de la visita serà a les 18.30 hores.

Després d’estes jornades, el Departament d’Educació ha programat una reunió informativa per al dimecres 16 d’abril, a les 18.00 hores en el Centre Educatiu Díaz Pintado. Està destinada als pares, mares o tutors legals de les xiquetes i els xiquets nascuts en 2023, 2024 i 2025, als quals va destinada la matrícula. En la reunió, les tècniques de l’àrea donaran resposta als dubtes que tinguen les famílies.

DÍPTIC INFORMATIU

A més, l’equip municipal informarà els assistents del procés de matrícula que s’iniciarà en els dos centres el 28 d’abril i estarà obert fins al 15 de maig. Este procés haurà de realitzar-se, telemàticament, a través de la Seu Electrònica de l’Ajuntament, en aquest ENLLAÇ. Les llistes provisionals es publicaran el 6 de juny i les definitives el 27 de juny, després del període d’al·legacions.

Per a accedir a tota la informació d’interés sobre el procés d’admissió, la documentació que és necessari presentar i les diferents circumstàncies que entraran en baremació, la regidoria d’Educació ha editat un DÍPTIC INFORMATIU.